Κλώνος στρατιώτης

Οι **Κλώνοι στρατιώτες** είναι φανταστικοί στρατιώτες του Μεγάλου Στρατού της Δημοκρατίας στο franchise πολυμέσων *[[Star Wars]]* που δημιουργήθηκε από τον Tζορτζ Λούκας. Εμφανίζονται στις ταινίες *[[Star Wars: Επεισόδιο II – Η Επίθεση των Κλώνων|Επεισόδιο ΙΙ: Η Επίθεση των Κλώνων]]* (2002), *[[Star Wars: Επεισόδιο III – Η Εκδίκηση των Σιθ|Επεισόδιο ΙΙΙ: Η εκδίκηση των Σιθ]]* (2005), *[[Star Wars: Ο Πόλεμος των Κλώνων (ταινία)|Ο πόλεμος των κλώνων]]* (2008), όπως και στις τηλεοπτικές σειρές ''Ο Πόλεμος των Κλώνων'' και ''Οι Επαναστάτες''.

Οι κλώνοι στρατιώτες είναι γενετικά τροποποιημένοι άνθρωποι φτιαγμένοι από τον κυνηγό κεφαλών Τζάνγκο Φετ. Κάτω από την εντολή του Τάγματος των Τζεντάι, οι στρατιώτες κλώνοι αγωνίζονται στο πλευρό της Γαλαξιακής Δημοκρατίας κατά τη διάρκεια των Πολέμων των Κλώνων (που πήραν το όνομά τους από τους στρατιώτες). Στο τέλος των πολέμων, αναγκάζονται (από ένα χειρουργικά εμφυτευμένο τσιπ) να σφαγιάσουν τους Τζεντάι. Μετά τη μετατροπή της Δημοκρατίας σε Γαλαξιακή Αυτοκρατορία, οι στρατιώτες κλώνοι αποκαλούνται "Στρατιώτες Εισβολής" (). Λόγω του υπερπληθωρισμού και της ανεργίας που προήλθαν απο το "προϊόν" του Πάλπατιν, οι κλώνοι τελικά καταργούνται με πλέον σκοπό την στρατολόγηση πολιτών.

Κατά τη διάρκεια γυρισμάτων της ταινίας *[[Η Αυτοκρατορία Αντεπιτίθεται]]*, ο Λούκας αρχικά σκέφτηκε έναν πλανήτη γεμάτο με κλώνους που προκάλεσε τους πολέμους των κλώνων που αναφέρθηκαν στο *[[Star Wars: Επεισόδιο IV - Μια Νέα Ελπίδα|Μία Νέα Ελπίδα]]*. Η στολή των κλώνων στρατιωτών σχεδιάστηκε για να προετοιμάσει μια εξέλιξη τους σε Στρατιώτες Εισβολής που εμφανίστηκαν στην αρχικής τριλογία και ενσωματώνουν χαρακτηριστικά τόσο από την πανοπλία των Στρατιωτών Εισβολής όσο και από τον Μπόμπα Φετ, που αποκαλύφθηκε στο "*Η Επίθεση των Κλώνων"* ως ένας κλώνος του Τζάνγκο.

Οι θωρακισμένοι στρατιώτες στην *Επίθεση των Κλώνων* και στο *Η Εκδίκηση των Σιθ* είναι εικόνες δημιουργημένες από υπολογιστή, με τον Τεμουέρα Μόρισον, να τους δίνει την φωνή του (ο ίδιος ηθοποιός που έπαιξε τον Τζάνγκο). Οι νεότεροι κλώνοι πήραν την φωνή τους από τον Μπόντι Τέιλορ και τον Ντάνιελ Λόγκαν (που έπαιξε τον ρόλο του νεότερου Μπόμπα). Στην σειρά κινουμένων σχεδίων ''Ο Πόλεμος των Κλώνων'', οι στρατιώτες κλώνων ενηλίκων εκφωνούνται από τον Ντι Μπράντλεϊ Μπέικερ και οι μικροί κλώνοι στρατιώτες παίρνουν την φωνή τους από τον Logan.

## Η ιδέα και η δημιουργία

### Ανάπτυξη
Γράφοντας το *[[Η Αυτοκρατορία Αντεπιτίθεται]]*, η αρχική σκέψη του Leigh Brackett ήταν αρχικά με τον Lando Calrissian να κατάγεται από έναν πλανήτη κλώνων που εμπλέκονται στους πόλεμους των κλώνων που αναφέρονται στην ταινία *Μία Νέα Ελπίδα* και σχεδόν εξαφανίστηκαν από τον πόλεμο  αλλά αυτή η ιδέα δεν εμφανίστηκε ποτέ στην τελική ταινία. Ο Τζορτζ Λούκας αργότερα κατέληξε στην εναλλακτική επιλογή μιλόντας για έναν στρατό shock troopers από ένα απομακρυσμένο πλανήτη που χρησιμοποίησε η Δημοκρατία στον πόλεμο που ακολούθησε. Ο Λούκας στόχευε στην prequel τριλογία να απεικονίσει την εξέλιξη των δυνάμεων του γαλαξία και οι στρατιώτες κλώνοι ήταν το βήμα μετά από τα ελαττωματικά battle droids.

Ο σχεδιαστής Jay Shuster είπε για τις πανοπλίες: "Ακολουθεί τον τύπο στολών σε μεγάλο μέρος της prequel τριλογίας. Πήρα κάτι απο την υπάρχουσα τριλογία και το απο-συναρμολόγησα". Ο Διευθυντής Σχεδίασης, Doug Chiang, ενσωμάτωσε τα χαρακτηριστικά του Boba Fett και του stormtrooper στον σχεδιασμό του κλώνου στρατιώτη, συνδέοντας έτσι την στολή του Fett με εκείνη των Στρατιωτών Εισβολής. Τα αρχικά μοντέλα υπονοούσαν ότι οι στολές της πρώτης γενιάς (τριλογίας) ήταν παχύτερες και πιο ογκώδεις από τις στολές των Στρατιωτών Εισβολής και αυτό το χαρακτηριστικό διατηρήθηκε από το τμήμα σχεδιασμού για την ταινία *Η εκδίκηση των Σιθ*. Αρκετές παραλλαγές βρίσκονταν σε μεγάλο βαθμό συσχετισμένες με τις περιβαλλοντικές ανάγκες, αλλά άλλες στολές επηρεάστηκαν από την σειρά κινούμενων σχεδίων *[[Star Wars: Clone Wars (τηλεοπτική σειρά, 2003)|Clone Wars]]* του 2003 και από τους εχθρούς του *A New Hope*. Ο σχεδιασμός των κλώνων στρατιωτών "βασίστηκε" περισσότερο στα σχέδια του stormtrooper, και η ταινία περιελάμβανε παραλλαγές σχεδίων παρόμοιων με εκείνα των sand troopers, των scout troopers και των snow troopers της αρχικής τριλογίας.

Ο σχεδιασμός της στολής του **κλώνου στρατιώτη** σε χιόνι και κρύο, που παρατηρείται στην πρώτη σεζόν του *The Clone Wars*, εμπνέεται έντονα από την αρχική ιδέα των Ralph McQuarrie, Joe Johnston και John Mollo για την ταινία *Η Αυτοκρατορία Αντεπιτίθεται*.

### Σχεδιασμός
Στο *Η επίθεση των Κλώνων* και το *Η εκδίκηση των Σιθ*, όλοι οι **στρατιώτες κλώνοι** είναι εικόνες φτιαγμένες από υπολογιστή και παίρνουν την φωνή τους από τον Τεμουέρα Μόρισον, ο οποίος έπαιξε τον ρόλο του Τζάνγκο Fett. Τα παιδιά κλώνοι στρατιώτες παίχτηκαν απο τον Daniel Logan, ο οποίος επίσης έπαιξε τον Boba Fett (κλώνο γιο του Τζάνγκο) και οι στρατιώτες κλώνοι ως νεαροί άνδρες παίχτηκαν απο τον Bodie Taylor. Ο Taylor χρειάστηκε να γυριστεί σε πολλά πλάνα τα οποία ενώθηκαν ώστε να εμφανιστεί σαν πλήθος στρατιωτών στην Tipoca City και σε μερικές περιπτώσεις, σε μακρινές λήψεις, ήταν εντελώς ψηφιακός.

Ο κυβερνήτης Cody, εμφανιζόμενος σε πανοπλία χωρίς το κράνος του στην ταινία *Η εκδίκηση των Σιθ*, παίχτηκε απο τον Τεμουέρα Μόρισον. Φορούσε μία μπλε ολόσωμη φόρμα ως blue screen και μόνο το κεφάλι του χρησιμοποιήθηκε για τον Cody. Όπως και ο Morrison, ο Τέιλορ έπαιξε επίσης οπλισμένους και χωρίς κράνος κλώνους στο *Η εκδίκηση των Σιθ*, φορώντας μία ολόσωμη μπλε φόρμα που απομόνωνε το κεφάλι του. Ορισμένοι **στρατιώτες κλώνοι** ήταν εξ ολοκλήρου ψηφιακοί ως ένα ψηφιακό μίγμα των χαρακτηριστικών του προσώπου του Morrison και του Taylor. Η πανοπλία ήταν σχεδιασμένη ώστε να ταιριάζει με τα σώματα των ηθοποιών.

Οι στρατιώτες κλώνοι παίρνουν την φωνή τους από τον Dee Bradley Baker στην animated ταινία του 2008 *[[Star Wars: Ο Πόλεμος των Κλώνων (ταινία)|The Clone Wars]]* και την σχετική ομώνυμη σειρά κινουμένων σχεδίων. Ο Baker προσπάθησε να δώσει σε κάθε κλώνο στρατιώτη μοναδική φωνή, λαμβάνοντας υπόψη την προσωπικότητα, την ηλικία και τη θέση τους μέσα στη μονάδα. Κάθε κλώνος εκφωνήθηκε ξεχωριστά, με όλα τα λόγια του να ηχογραφούνται μέχρι τέλους πριν προχωρήσουν στην ηχογράφηση άλλου χαρακτήρα και ο διάλογος ήταν το αποτέλεσμα της επεξεργασίας που έγινε στο τέλος.

Ο Logan έδωσε την φωνή του στους νεαρούς κλώνους στρατιώτες στην δεύερη και τρίτη σεζόν της τηλεοπτικής σειράς του 2008. Ο Μπέικερ επαναλαμβάνει το ρόλο του στη σειρά κινουμένων σχεδίων *[[Star Wars Rebels|Rebels]]* του 2014.

## Η απεικόνιση στο σύμπαν του ''Star Wars''
### Στην prequel τριλογία
Στο *[[Star Wars: Επεισόδιο II – Η Επίθεση των Κλώνων|Επεισόδιο II: Η επίθεση των Κλώνων]]*, ο Jedi Obi-Wan Kenobi ανακαλύπτει τον στρατό των κλώνων στον Kamino.  Μαθαίνει ότι ο Jedi Δάσκαλος Sifo-Dyas διέταξε την δημιουργία του στρατού για λογαριασμό της Δημοκρατίας δέκα χρόνια πριν. Ωστόσο, ο θάνατος του Sifo-Dyas λίγο πριν την υποτιθέμενη χρονική στιγμή της παραγγελίας των κλώνων οδηγεί το Τάγμα των Τζένταϊ να αμφιβάλει για αυτό. Οι **στρατιώτες κλώνοι** φτιάχτηκαν απο το DNA του Τζάνγκο Fett, ενός κυνηγού επικηρυγμένων που προσλήφθηκε από τον μυστηριώδη Tyranus, ο οποίος αργότερα αποκαλύφθηκε ότι είναι ο Άρχοντας Σιθ *Count Dooku*. Τα γονίδια των Κλώνων Στρατιωτών είναι σχεδιασμένα έτσι ώστε να γερνούν στον διπλάσιο χρόνο απο ότι οι κανονικοί ανθρώποι και να είναι πιο πιστοί και πιο συνεπής στο να ακολουθούν εντολές. Ο στρατός των κλώνων μεταφέρεται στον Geonosis υπό τις εντολές των Jedi για να διασώσει τον Obi-Wan, τον Anakin Skywalker και την Padmé Amidala από την εκτέλεσή τους απο τους Separatists.

Στο ''Επεισόδιο ΙΙΙ: Η εκδίκηση των Σιθ'', που *έφτασε* τρία χρόνια αργότερα, ο στρατός των κλώνων συνεχίζει να αγωνίζεται στους ενάντια στα droids μάχης των Separatists. Ωστόσο, ο Καγκελάριος Πάλπατιν, κρυφά ο Άρχοντας Σίθ Ντάρθ Σίντιους, διατάζει τον στρατό να εκτελέσει το Τάγμα 66, στρέφοντας όλους τους κλώνους ενάντια στους Τζένταϊ. Οι Κλώνοι Στρατιώτες σκοτώνουν τους Τζένταϊ διοικητές τους και μαζί με τον Darth Vader εισβάλουν στον Ναό των Jedi, καίγοντάς τον και σκοτώνοντας όλους τους Jedi μέσα.

### Στις τηλεοπτικές σειρές ''The Clone Wars'' και ''Rebels''

* Στην animated σειρά τηλεόρασης *The Clone Wars*, οι Clone Troopers αποτελούν το επίκεντρο ορισμένων επεισοδίων που τους απεικονίζουν να είναι κάτι περισσότερο από απλοί στρατιώτες και να κατέχουν ξεχωριστές προσωπικότητες. Στην τελική σεζόν αποκαλύπτεται περισσότερο η φύση του "Τάγματος 66", όταν ένας Κλώνος Στρατιώτης με την ονομασία Fives ανακαλύπτει ότι αυτός και οι αδελφοί του έχουν εμφυτευμένα τσιπάκια στους εγκεφάλους τους που θα τους αναγκάσουν να σκοτώσουν τους Jedi όταν η εντολή τους δοθεί. Τελικά, οι Jedi δεν έμαθαν ποτέ για αυτό, καθώς ο Fives εκτελέστηκε από έναν κλώνο στρατιώτη κάτω απο τις εντολές του Palpatine έχοντας στόχο το να μείνει μυστική η ύπαρξη αυτής της διαταγής.

* Η animated τηλεοπτική σειρά *[[Star Wars Rebels]]* μας παρουσιάζει μια ομάδα πρώην Κλώνων Στρατιωτών που βοηθούν το πλήρωμα του Ghost. Αποκαλύπτεται ότι τα χρόνια μετά το τέλος των Πολέμων των Κλώνων, η Αυτοκρατορία σταδιακά "διέκοψε" τους γέρους Κλώνους Στρατιώτες απο τον στρατό της για να κρατήσει μόνο τους νεό-φτιαχτους κλώνους

### Σε άλλα μέσα
Οι Στρατιώτες Κλώνοι αναφέρονται στο *[[Star Wars: Η Δύναμη Ξυπνάει|The Force Awakens]]* όταν ο Kylo Ren τιμωρεί τον στρατηγό Hux για την προδοσία του επαναστάτη stormtrooper FN-2187 και προτείνει στον Ανώτατο Ηγέτη Snoke να εξετάσει το ενδεχόμενο ενός στρατού κλώνων.

Στις νουβέλες *Άρχοντες των Σιθ* του Paul S. Kemp και *Tarkin* του James Luceno, αρκετοί Κλώνοι Στρατιώτες εξακολουθούν να βρίσκονται σε υπηρεσία κατά τα πρώτα χρόνια της εξουσίας της αυτοκρατορίας, κάποιοι ως προσωπικοί φρουροί του Darth Vader και κάποιοι ακόμα και στην Αυτοκρατορική Φρουρά.

Στο παιχνίδι *Star Wars Battlefront II*, οι επιζώντες **Στρατιώτες Κλώνοι** ήταν εφοδιασμένοι με νέα πανοπλία και όπλα, και έγιναν οι Storm troopers της αυτοκρατορίας. Αργότερα, ένας συνδυασμός φυσικά γεννημένων ανθρώπων αλλά και κλώνων από διαφορετικούς δότες θα ενσωματώνονταν στο σώμα των Storm troopers.

## Ο Μεγάλος Στρατός της Δημοκρατίας
Ο Μεγάλος Στρατός της Δημοκρατίας ήταν η πρωταρχική κεντρική στρατιωτική δύναμη της Γαλαξιακής Δημοκρατίας κατά τη διάρκεια των Πολέμων των Κλώνων. Εκτός από τα πολεμικά πλοία και τα προηγμένα όπλα, ο στρατός αποτελούνταν από λεγεώνες στρατιωτών κλώνων - γενετικά όμοιων στρατιωτών που φτιάχτηκαν για να υπηρετήσουν τη Δημοκρατία. Παρόλο που ο στρατός των κλώνων αρχικά ήταν ιδέα του Jedi Master Sifo-Dyas, ο οποίος μυστικά ανέθεσε στους κλωνοποιητές του Kamino να δημιουργήσουν έναν στρατό για τη Δημοκρατία, οι κλώνοι τελικά επαναπρογραμματίστηκαν ως το μυστικό όπλο των Σιθ, των αρχαίων εχθρών του Τάγματος των Jedi.

### Το Στράτευμα του Coruscant
Η στρατιά του Coruscant είναι ένα τμήμα των στρατιωτών κλώνων που έχει να διαχειριστεί εσωτερικές επιχειρήσεις ασφαλείας και με την διατήρηση της ειρήνης στον πλανήτη Coruscant, προστατεύοντας δημόσιους χώρους πολιτών αλλά και σημαντικά κτίρια όπως και υπηρετώντας ως συνοδοί και φρουροί στις διπλωματικές αποστολές. Εμφανίζονται για πρώτη φορά στο *[[Star Wars: Επεισόδιο III – Η Εκδίκηση των Σιθ|Επεισόδιο ΙΙΙ: Η Εκδίκηση των Σιθ]]*, όπου αναζητούν το σώμα του Yoda στο κτήριο της Γερουσίας μετά τη μονομαχία του με τον Darth Sidious και αργότερα βοηθούν τον Sidious να ανακτήσει το σώμα του Darth Vader στον Mustafar. Η Στρατιά του Coruscant εμφανίζεται στην ταινία και την τηλεοπτική σειρά *The Clone Wars*, υπό την ηγεσία του Διοικητή Fox. Κυνηγούν την φυγά Jedi, Ahsoka Tano, όταν δέχεται ψευδής κατηγορίες για τον βομβαρδισμό του Ναού των Jedi και για δολοφονία στην πέμπτη σεζόν και αναζητούν τον ARC trooper, Fives όταν παγιδεύεται για απόπειρα δολοφονίας του Ανώτατου Καγκελάριου Palpatine στην έκτη σεζόν. Τα μέλη του Στρατεύματος του Coruscant φορούν πανοπλία με κόκκινα σημάδια.

#### Διοικητής Fox
Ο διοικητής Fox, CC-1010, αρχηγός της Στρατιάς του Coruscant, μια ελίτ μονάδα στρατιωτών κλώνων που της ανατέθηκε να υπηρετεί ως φρουρά στην πρωτεύουσα της Γαλαξιακής Δημοκρατίας. Μετά τη μάχη στον Teth, η ομάδα του Fox διέσωσε την γερουσιαστή Padmé Amidala από τον Ziro the Hutt. Ο Fox εισέβαλε στο παλάτι του Ζήρο, εξολόθρευσε τα μαχητική droids και την απελευθέρωσε. Ο Ziro μεταφέρθηκε στα κεντρικά κτήρια κράτησης της Δικαιοσύνης της Δημοκρατίας. Όταν ο Cad Bane εισήλθε στο κτήριο της Γερουσίας και κρατούσε αρκετούς Γερουσιαστές και τον Ανώτατο Καγκελάριος ομήρους, ο Fox οδήγησε μια ομάδα της Στρατιάς του Coruscant για να σταματήσουν τη διαφυγή του. Δυστυχώς, ο Bane είχε παγιδεύσει το θάλαμο και τους ομήρους με εκρηκτικά. Βλέποντας αυτό, ο Fox διέταξε τους άντρες του να μείνουν άπραγοι και να επιτρέψουν στον κυνηγό κεφαλών και την ομάδα του να δραπετεύσουν το κτήριο της Γερουσίας.

Όπως και κάθε άλλος στρατιώτης κλώνος στη Φρουρά, ο Fox δεσμεύτηκε με τιμή και καθήκον να προστατεύει και να υπηρετεί τον Ανώτατο Καγκελάριο και τα μέλη της Γαλαξιακής Γερουσίας. Εξαιρετικά ατρόμητος, ήταν πάντα ο πρώτος που οδήγησε τις επιθέσεις στις μάχες, ακόμη και στις πιο επικίνδυνες καταστάσεις. Η αδιαμφισβήτητη πίστη του σήμαινε ότι θα εκτελέσει τις εντολές του χωρίς αμφιβολία, έστω κι αν αυτό σήμαινε τη δολοφονία ενός Jedi ή ενός άλλου "αδελφού". Η παραδειγματική του συμπεριφορά τον έκανε έναν από τους πιο εκτιμημένους στρατιώτες του στρατού της Δημοκρατίας. Πρόσθετες πηγές δηλώνουν ότι ο Fox συνέχισε το καθήκον του στον Coruscant, έως ότου ένα λάθος από την πλευρά του οδήγησε τον Darth Vader στο να τον εκτελέσει.

#### Διοικητής Thorn
Το "Thorn" ήταν το ψευδώνυμο ενός στρατιώτη κλώνου της Στρατιάς του Coruscant που υπηρέτησε στους Πολέμους των Κλώνων. Έχοντας το αξίωμα του Διοικητή των Κλώνων, ο Thorn και ένας λόχος στρατιωτών συνόδευσαν την Γερουσιαστή Padmé Amidala στον πλανήτη Scipio, όπου ο Rush Clovis ανέλαβε τον έλεγχο της Διαγαλαξιακής Τράπεζας με την υποστήριξη της Γαλαξιακής Δημοκρατίας και της Συνομοσπονδίας Ανεξάρτητων Συστημάτων στο 19 BBY.

Λίγο αργότερα, ο Στρατός Droids των Separatist εισέβαλε στον Scipio, με μια διμοιρία των βομβαρδιστών της κατηγορίας Hyena να επιτίθεται στην τοποθεσία των στρατιωτών και να καταστρέφει τα πλοία τους. Περιτριγυρισμένοι droids μάχης, οι κλώνοι πολέμησαν μέχρι το τέλος, με τον Θόρν να στέκεται ως τελευταίος πολεμιστής. Αν και ήταν σε θέση να καταστρέψει πολλά droids, ο διοικητής δέχθηκε αρκετούς πυροβολισμούς στο στήθος και τελικά σκοτώθηκε από τα στρατεύματα των droids της σειράς BX.

#### Διοικητής Thire
Ο CC-4477, με το παρατσούκλι "Thire", ήταν ένας στρατιώτης κλώνος ο οποίος υπηρέτησε ως υπολοχαγός στην Στρατιά του Coruscant του Μεγάλου Στρατού της Δημοκρατίας. Κατά τη διάρκεια των πολέμων των κλώνων, συνόδευσε τον Μεγάλο Δάσκαλο Γιόντα σε διπλωματική αποστολή για να συναντηθεί με τον βασιλιά Katuunko της Toydaria. Κατά τη διάρκεια της αποστολής τους, ο Yoda ενέπνευσε τους στρατιώτες κλώνους να πάρουν δύναμη από τα ξεχωριστά χαρακτηριστικά τους, όπως την υπομονή του Thire.

Μετά την ίδρυση του Τάγματος 66 και την επακόλουθη σύγκρουση μεταξύ Yoda και αυτοκράτορα Palpatine στον 19 BBY, ο Thire και οι στρατιώτες του διατάχτηκαν να κυνηγήσουν τον Jedi Master. Η αποτυχία τους να εντοπίσουν το σώμα του έπεισε τον Mas Amedda ότι ο Yoda ήταν ακόμη ζωντανός, οδηγώντας τον αυτοκράτορα να διατάξει τον Thire να συνεχίσει την αναζήτηση. Ωστόσο, ο Yoda κατάφερε να δραπετεύσει από τον Coruscant με τη βοήθεια του Γερουσιαστή Bail Organa. Ο Thire συνόδευσε αργότερα τον Palpatine στον Mustafar για να ανακτήσει τον σημαντικά τραυματισμένο Darth Vader.

### 501η Λεγεώνα
Η 501η Λεγεώνα είναι ένα τμήμα των στρατιωτών κλώνων υπό τη διοίκηση του Jedi Διοικητή Anakin Skywalker και Padawan Διοικητή Ahsoka Tano. Αρχικά εμφανίζεται χωρίς όνομα στην ταινία *Η εκδίκηση των Σιθ* υπό την ηγεσία του Διοικητή Appo και επιτίθεται στον Ναό των Jedi στον Coruscant με το Ταγμα 66. Η 501η Λεγεώνα εμφανίζεται επίσης εκτενώς στο βιντεοπαιχνίδι *Star Wars Battlefront* και στην τηλεοπτική σειρά *The Clone Wars*, υπό την ηγεσία του Captain Rex της Torrent Company. Στα *Star Wars Legends*, μετά την μετατροπή της Δημοκρατίας σε Γαλαξιακή Αυτοκρατορία, η 501η Λεγεώνα (με το παρατσούκλι «Η γροθιά του Vader») τίθεται υπό τη διοίκηση του στρατηγού Maximilian Veers που χρησιμεύει ως προσωπικό τάγμα του Darth Vader. Τα μέλη της 501ης Λεγεώνας φορούν πανοπλία με μπλε σημάδια.

Κατά τη διάρκεια του *Εορτασμού του Star Wars* του 2016, ο Dave Filoni δήλωσε ότι σε ένα προ σχεδιασμένο σενάριο για το *The Clone Wars*, η Ahsoka, η οποία έχει εγκαταλείψει το Τάγμα των Τζένταϊ, αναλαμβάνει την διοίκηση ενός τμήματος της 501ης Λεγεώνας, συμπεριλαμβανομένου του καπετάνιου Rex. Αυτοί υπό την διοίκησή της ξανα βάφουν τα κράνη τους πορτοκαλί και τα κοσμούν με τα σύμβολα της Ahsoka. Τους οδηγεί στην πολιορκία του Mandalore, η οποία λαμβάνει χώρα ταυτόχρονα με την αρχή του ''Η'' ''εκδίκηση των Σιθ''.

#### Διοικητής Appo
Ο διοικητής Appo υπηρετεί στην 501η Λεγεώνα υπό τη διοίκηση του Jedi Στρατηγού Anakin Skywalker. Εμφανίζεται για πρώτη φορά στο *Επεισόδιο ΙΙΙ: Η εκδίκηση των Σίθ*, όπου αυτός και άλλα μέλη της 501ης διεκπεραιώνουν το Διάταγμα 66 και ακολουθούν τον Anakin, πλέον Darth Vader, στην επίθεση στον Ναό των Jedi στον Coruscant. Ο Appo σταματάει τον Γερουσιαστή Bail Organa απο στο να εισέλθει στον Ναό και τελικά σκοτώνεται από έναν Jedi Padawan την ώρα της διαφυγής του. Ο Appo εμφανίζεται αργότερα στην τέταρτη σεζόν της τηλεοπτικής σειράς *The Clone Wars* ως λοχίας στην 501η υπό την διοίκηση του κλώνου αρχηγού Rex. Η πανοπλία του φέρει μπλε σημάδια. Στην τηλεοπτική σειρά *The Clone Wars*, το κράνος του είναι διακοσμημένο με ένα λευκό βέλος σαν αναφορά στον Appa της τηλεοπτικής σειράς *[[Άβαταρ: Ο Τελευταίος Μαχητής του Ανέμου|Avatar: Ο τελευταίος μαχητής του ανέμου]]*, στην οποία εργάστηκε ο διευθυντής του *The Clone Wars,* Dave Filoni.

#### Καπετάνιος Rex
Ο καπετάνιος Rex, CT-7567, οδηγεί το τάγμα Torrent της 501ης Λεγεώνας, συχνά υπό τη διοίκηση του στρατηγού Jedi Anakin Skywalker και της διοικητή Jedi Ahsoka Tano. Εμφανίζεται για πρώτη φορά στην ταινία *The Clone Wars* και τις συναφείς τηλεοπτικές σειρές και είναι ο πρωταρχικός χαρακτήρας κλώνων στρατιωτών της σειράς. Ο Rex εμφανίζεται αργότερα στην τηλεοπτική σειρά ''Rebels'', που διαδραματίζεται δεκατέσσερα χρόνια μετά το *Η* *εκδίκηση των Σιθ* . Τώρα, ένας πολύ γερασμένος άνδρας λόγω της επιταχυνόμενης γήρανσης του, ζει στον πλανήτη χωματερή Seelos και κυνηγάει τέρατα με μορφή σκουλικιού (joopa) με τον Wolffe και τον Gregor πριν τους προσφερθεί μια θέση στην Επαναστατική Συμμαχία.

#### ARC Στρατιώτης Fives
Ο ARC στρατιώτης Fives, CT-27-5555, υπηρετεί μαζί με τον συνάδελφο του ARC στρατιώτη Echo. Εμφανίζεται για πρώτη φορά στο επεισόδιο "Rookies" της πρώτης σεζόν του *The Clone Wars* ως κανονικός στρατιώτης. Αυτός και η μονάδα του έχουν μεταφερθει σε μία απομακρυσμένη βάση που δέχεται εισβολή από droids μάχης. Αν και η εισβολή εμποδίζεται με επιτυχία, μόνο ο Fives και ο Echo επιβιώνουν και μετατίθενται στην 501η Λεγεώνα. Το επεισόδιο "Clone Cadets" της τρίτης σεζόν απεικονίζει τον Fives και τη μονάδα του ως νεοσύλλεκτους σε εκπαίδευση στον Kamino. Η μονάδα, που ονομάζεται ομάδα Domino, αρχικά δεν μπορεί να συνεργαστεί για να περάσει την τελική δοκιμή. Ο Fives και ο Echo αισθάνονται υποτιμημένοι από τους άλλους στην ομάδα και ζητούν να τους γίνει μετάθεση αλλά το αίτημά τους απορρίπτεται. Κατόπιν της συμβουλής της Jedi General Shaak Ti, οι Fives και Echo επανατοποθετούνται στην Domino και η ομάδα καταφέρνει να περάσει την τελική δοκιμασία.Οι Fives and Echo προάγονται τελικά σε στρατιώτες της ARC για τις ενέργειές τους ενώ υπερασπίζονταν τον Kamino και συνεχίζουν να υπηρετούν στην 501η. Όταν τοποθετούνται υπο την διοίκηση του Jedi General Pong Krell, ο Fives βρίσκει την αδιαφορία του Krell για τη ζωή των Κλώνων Στρατιωτών, αποκρουστική και διαφωνεί ανοιχτά με τον Krell και τον Captain Rex, ο οποίος επιμένει στην υπακοή των εντολών τους. Ο Fives δεν υπακούη σε μία εντολή και παρόλο που οι ενέργειές του επιτρέπουν μια νίκη της Δημοκρατίας, ο Krell, χωρίς την διαδικασία του πολεμικού δικαστηρίου, ονομάζει τον Fives προδότη και τον καταδικάζει σε εκτέλεση με πυροβολισμό. Ωστόσο, ο Fives παροτρύνει τους συναδέλφους του να το θεωρήσουν αυτό ως αδικία και η ομάδα πυροβολισμού αρνείται να τον εκτελέσει.
εναλλ.=Ο πιο μικρός Κλώνος Στρατιώτης, WonderCon, 2011.|μικρογραφία|Ο πιο μικρός ''Κλώνος Στρατιώτης'', WonderCon, 2011.
Στην έκτη σεζόν, ο Fives ανακαλύπτει τη συνωμοσία των εμφυτευμένων τσιπ, αφαιρώντας το δικό του στην συνέχεια και προσπαθεί να προειδοποιήσει τη Δημοκρατία ότι ο στρατός των Κλώνων Στρατιωτών μπορεί να χρησιμοποιηθεί εναντίον των Jedi. Ωστόσο, ο Palpatine παγιδεύει τον Fives με απόπειρα δολοφονίας, ξεκινώντας έτσι ανρθωποκυνηγιτό για τον Fives. Ο Fives καταφέρνει να επικοινωνήσει με τους Rex και Anakin Skywalker και προσπαθεί να τους προειδοποιήσει για τη συνωμοσία και τη συμμετοχή του Palpatine. Τελικά σκοτώνεται από τον Διοικητή Fox της Στρατιάς του Coruscant και πεθαίνει στα χέρια του Rex.

Το όνομα του Fives προέρχεται από τον αριθμό κατασκευής του, ο οποίος περιλαμβάνει μια σειρά του αιθμού 5. Ξεχωρίζει από το μούσι του και ένα τατουάζ με τον αριθμό πέντε στο δεξί μέρος του κροτάφου του. Η πανοπλία του φέρει μπλε σημάδια και ένα στυλιζαρισμένο σκουλήκι κοσμεί το κράνος του. Μετά την προαγωγή του σε ARC στρατιώτης, φοράει επίσης ανοιχτές γκρι επωμίδες στους ώμους του. Θεωρεί το καθήκον και την τιμή πάνω από τις εντολές και το πρωτόκολλο, αισθάνεται ότι δεν υπάρχει τιμή στο να ακολουθεί ανόητες εντολές βαδίζοντας στο θάνατό του. Επιμένει στο να αποκαλούνται με τα ονόματά τους οι στρατιώτες κλώνοι και όχι με τους αριθμούς τους, και ότι είναι στρατιώτες, όχι μονάδες, και πρέπει να αντιμετωπίζονται έτσι. Είναι στενός φίλος του Rex και θεωρεί καλύτερό του φίλο τον συνάδελφό του Tup, ο οποίος βοηθά τον Fives εναντίον του Krell και είναι ένας από τους πρώτους που αρνείται την εκτέλεση του Fives όταν δοθεί η εντολή απο τον Krell. Όταν ο Tup αρχίζει να συμπεριφέρεται ασυνήθιστα, αποτέλεσμα μιας δυσλειτουργίας του τσιπ, ο Fives φτάνει να παραβλέπει εντολές και προσπαθεί να σώσει τη ζωή του Tup και αργότερα ανακαλύπτει την πραγματική αιτία του θανάτου του Tup. Με τα τελευταία λόγια του, περιγράφει ότι η προσπάθειά του να εκθέσει τη συνωμοσία ήταν το καθήκον του.

#### ARC Στρατιώτης Echo
Ο ARC Στρατιώτης Echo, CT-21-0408, μερικές φορές CT-1409, υπηρετεί μαζί με τον συνάδελφό του ARC στρατιώτη Fives. Εμφανίζεται για πρώτη φορά στο επεισόδιο "Rookies" της πρώτης σεζόν του *The Clone Wars* ως κανονικός στρατιώτης. Ο Echo και ο Fives τελικά προάγωνται σε στρατιώτες της ARC για τις ενέργειές τους, ενώ υπερασπίζονταν τον Kamino και συνεχίζουν να υπηρετούν με την 501η. Ο Echo σκοτώθηκε σε μια έκρηξη κατά τη διάρκεια μιας επιχείρησης διάσωσης στο επεισόδιο "Counter Attack" της τρίτης σεζόν.

Η ιστορία συνεχίζει με ένα ημιτελές κύκλο τεσσάρων επεισοδίων που ονομάζεται Bad Batch, που κυκλοφόρησε ως μέρος του έργου *The Clone Wars* Legacy, αποκάλυψε ότι ο Echo επέζησε πιάστηκε ως όμηρος από τους Separatists.  Ανακατασκευάστηκε ως ένα cyborg ικανό να επικοινωνεί απευθείας με τους υπολογιστές με σκοπό την αποκωδικοποίηση του αλγορίθμου της στρατηγικής της Δημοκρατίας. Ο Echo διασώζεται από τον Captain Rex και με την ικανότητά του να κατανοεί τις μεταδόσεις των Seperatists, παίζει βασικό ρόλο σε μια νίκη ενάντια τους.

Η πανοπλία του Echo φέρει μπλε σημάδια και ένα μπλε αποτύπωμα χεριού χρωματίζει το στήθος του, το οποίο δημιουργήθηκε όταν ο Rex τον άγγιξε ενώ ήταν καλυμμένος με αίμα χελιών κατά την πρώτη αποστολή του Echo. Μετά την προαγωγή του σε ARC στρατιώτη, ο Echo φοράει επίσης ανοιχτές γκρι επωμίδες στους ώμους του. Χαρακτηρίζεται ως άτομο που ακολουθεί αυστηρά τις εντολές, τους κανονισμούς και το πρωτόκολλο. Το όνομα του Echo του δίνεται από την ομάδα Domino στο Kamino ως σαρκαστική αναφορά στην τάση του να επαναλαμβάνει αμέσως τις εντολές στους συναδέλφους του, ακόμα κι αν η ομάδα του τις έχει ήδη ακούσει.

#### Στραιτώτης Kix
Ο Kix, CT-6116, είναι ιατρός που υπηρετεί στην 501η Λεγεώνα. Στην έκτη σεζόν, ο Kix βοηθά τον Fives, έναν φυγά λόγω της ανακάλυψης της συνωμοσίας των τσιπ. Η σύντομη ιστορία "The Crimson Corsair and the Lost Treasure of Count Dooku" αποκαλύπτει ότι αυτή η δράση ώθησε τον Count Dooku να συλλάβει τον Kix, ο οποίος ανακάλυψε τη συνωμοσία και ο ίδιος κατά τον εγκλεισμό του. Τα droids δεν καταφέρνουν να πάρουν την ομολογία του Kix και έτσι τον παγώνουν με σκοπό την παράδοση στον Dooku. Το πλοίο συνετρίβη σε έναν πλανήτη κατά τη διάρκεια ενός τυχαίου "άλματος" στο διαστημα σε μία προσπάθεια να ξεφύγει από επίθεση της Δημοκρατίας και να προστατεύσει το "βραβείο" του Dooku. Πενήντα χρόνια αργότερα, ο Kix απελευθερώνεται από την παγωμένη στάση του από πειρατές που ψάχνουν για "τον χαμένο θησαυρό του Count Dooku". Ο Kix μεταφέρεται στο πλοίο τους και δείχνει να ικανοποιείται απο την προσπάθειά τους να διαλύσουν ξεχασμένες βάσεις των Seperatists.

Ο Kix διακρίνεται από τα ξυρισμένα μαλλιά του και μια φράση που μεταφράζεται σε " καλό droid είναι το νεκρό droid" που έχει σε τατουάζ πάνω στο κεφάλι του. Η πανοπλία του φέρει μπλε σημάδια και η πανοπλία του Φάσης ΙΙ φέρει ένα κόκκινο διακριτικό που τον χαρακτηρίζει ως γιατρό. Είναι "αφοσιωμένος στη διατήρηση της ζωής των αδελφών του", και λέει μάλιστα στον τραυματισμένο καπετάνιο Rex: "Ως ιατρός της ομάδας, όταν πρόκειται για την υγεία των ανδρών, συμπεριλαμβανομένου και εσάς, είμαι πάνω απο όλους σας". Παρ'όλα αυτά, εξακολουθεί να μην έχει "καμία αντίρριση στο να πολεμάει τους εχθρούς".

#### Στρατιώτης Jesse
Ο Jesse, CT-5597, είναι μέλος της 501ης Λεγεώνας. Στην τέταρτη σεζόν, ο Jesse, όπως και ο Fives, αρχίζει να θεωρεί ότι ο στρατηγός Pong Krell είναι αδίστακτος και απερίσκεπτος (κυρίως με τον αριθμό των νεκρών στρατιωτών). Αργότερα βοηθά τους Fives και Hardcase σε μια δύσκολη αποστολή να καταστρέψουν ένα πλοίο ανεφοδιασμού των Seperatists, όπου και τα καταφέρνουν με το τίμημα του να χάσει ο Hardcase την ζωή του.

Ο Jesse διακρίνεται από τα ξυρισμένα μαλλιά του με το σύμβολο της Δημοκρατίας ως ταττού στο μεγαλύτερο μέρος του κεφαλιού του. Η πανοπλία του φέρει μπλε σημάδια με το σύμβολο της Δημοκρατίας στο κέντρο.

#### Στρατιώτης Tup
[εναλλ.=Κλώνος Στρατιώτης, Comic Con του Λονδίνου, 2015.|μικρογραφία|Κλώνος Στρατιώτης, Comic Con του [Λονδίνο|Λονδίνου, 2015.]]
Ο Tup, CT-5385, ήταν μέρος της 501ης λεγεώνας υπό τον Captain Rex. Υπηρέτησε στην εκστρατεία Umbara και ήταν το κλειδί για τη σύλληψη του προδότη Jedi Pong Krell, υποστηρίζοντας και συμμαχώντας με τον φίλο του Fives, ακόμα και μετά την καταδίκη του απο τον Krell σε θάνατο. Στην έκτη σεζόν, ο Tup υπέστη μια δυσλειτουργία σε ένα βιοτεχνολογικό τσιπ εμφυτευμένο στον εγκέφαλό του λίγο μετά τη δημιουργία του από τους επιστήμονες του Kamino. Προορισμένο να εξασφαλίσει ότι οι κλώνοι θα υπακούσουν την Εντολή 66, το τσιπ ανάγκασε τον Tup να πυροβολήσει και να σκοτώσει τον Jedi Διοικητή, Tiplar, παρ'όλο που δεν του είχε δοθεί εντολή. Καθώς ο Tup μεταφερόταν πίσω στον Καμίνο για αξιολόγηση, απήχθη από τους Separatists (που ήθελαν να μάθουν γιατί το τσιπ του είχε δυσλειτουργίσει). Οι ενέργειες του Tup οδήγησαν στην ανακάλυψη των τσιπ τόσο από τους Jedi όσο και από τους ίδιους τους κλώνους, αλλά ο Tup πέθανε λίγο αργότερα μετά από ιατρικές επιπλοκές. Παρόλο που ο Fives προσπάθησε να εκδικηθεί τον θάνατο του Tup, βρίσκοντας την αλήθεια πίσω από τα τσιπ, σκοτώθηκε πριν αποκαλύψει αυτό που είχε μάθει, με τις πράξεις του Tup και τον θάνατό του επίσημα να θεωρούνται αποτέλεσμα ιού που είχε κολλήσει ο κλώνος.

Η πανοπλία του Tup έφερε τα μπλε σημάδια που είναι κοινά στην 501η Λεγεώνα, καθώς και μια εικόνα ενός μπλε δακρύου κάτω από το δεξί μάτι του κράνους του (το οποίο ταίριαζε με ένα τατουάζ στο πρόσωπό του.

### Ειδικές δυνάμεις
Στο πλαίσιο της σειράς κινηματογραφικών ταινιών του *[[Star Wars]]*, παρατηρούνται διάφορες ειδικές μονάδες στρατιωτικών δυνάμεων, συμπεριλαμβανομένων των μονάδων των "Προηγμένων Commando Αναγνώρισης" (ARC Στρατιώτες) και των Null ARCs που συνήθως δουλεύουν μόνοι. Όλοι οι Κλώνοι Commandos όπως και οι ARC εκπαιδεύτηκαν απο μισθοφόρους του Mandalor. Οι ελίτ **Κλώνοι Στρατιώτες** είναι γνωστοί ως Shadow Troopers (Στρατιώτες Σκιά).

Το στυλ και το χρώμα της πανοπλίας των στρατιωτών των κλώνων ποικίλλει ανάλογα με την κατάταξή τους, την εξειδίκευση, τη μονάδα ή το περιβάλλον τους, για παράδειγμα, οι Στρατιώτες Κλώνοι του Kashyyyk φορούν πράσινη πανοπλία ως καμουφλάζ, ενώ η 501η λεγεώνα φοράει απλή λευκή θωράκιση με μπλε σημάδια. Ένα άλλο παράδειγμα είναι οι υδρόβιοι στρατιώτες *SCUBA*, οι οποίοι εμφανίζονται στην κινούμενη σειρά *[[Star Wars: Clone Wars (τηλεοπτική σειρά, 2003)|Star Wars: Clone Wars]]*. Οι στρατιώτες SCUBA είναι εξοπλισμένοι με αναπνευστικές συσκευές υψηλής τεχνολογίας και τουφέκια μεγάλης εμβέλειας. 

#### Ομάδα Δέλτα
Η ομάδα Δέλτα είναι μια μονάδα τεσσάρων Καταδρομέων της Δημοκρατίας, ένα είδος εξειδικευμένων Κλόνων Στρατιωτών. Η ομάδα εισάγεται στο βιντεοπαιχνίδι *Star Wars: Republic Commando* και μας παρουσιάζεται λεπτομερώς στα μυθιστορήματα της Karen Traviss, *Republic Commando* novels. Οι στρατιώτες της ομάδας κάνουν επίσης μια σύντομη εμφάνιση στην τηλεοπτική σειρά *[[Star Wars: The Clone Wars (τηλεοπτική σειρά, 2008)|The Clone Wars]]* . Επικεφαλής της Ομάδας Δέλτα είναι ο Λοχίας Boss (RC-1138 και συχνά αναφέρεται ως απλά 38). Διακρίνεται από πορτοκαλί σημάδια στην πανοπλία του και παίρνει την φωνή του απο τον Τεμουέρα Μόρισον . Ο Scorch, RC-1262 και συχνά αναφερόμενος απλώς ως 62, είναι ο ειδικός κατεδαφίσεων της ομάδας και έχει μια παιχνιδιάρικη αίσθηση χιούμορ. Διακρίνεται από κίτρινα σημάδια στην πανοπλία του και παίρνει την φωνή του από τον Raphael Sbarge . Ο Sev, RC-1207 και συχνά αναφέρεται απλά ως 07, είναι ο ελεύθερος σκοπευτής της ομάδας και χαρακτηρίζεται ως ζοφερός. Κατά τη διάρκεια μιας αποστολής στον Kashyyyk στο τέλος των Πολέμων των Κλώνων το σήμα μετάδοσης του Sev χάνεται και ο ίδιος κηρύσσεται αγνοούμενος. Η μοίρα του είναι αβέβαιη. Ο Sev διακρίνεται από κόκκινα σημάδια στην πανοπλία του και παίρνει την φωνή του από τον Jonathan David Cook. Ο Fixer, RC-1140 και συχνά αναφερόμενος ως 40, είναι ο χάκερ και τεχνικός εμπειρογνώμονας της ομάδας και χαρακτηρίζεται ως απόμακρος και ατάραχος. Διακρίνεται από πράσινα σημάδια στην πανοπλία του και παίρνει την φωνή του από τον Andrew Chaikin.

#### Ομάδα Ωμέγα
Η Ομάδα Ωμέγα είναι μια μονάδα τεσσάρων Καταδρομέων της Δημοκρατίας που παρουσιάζονται στα μυθιστορήματα *Republic Commando*. Τα μέλη φορούν μαύρη θωράκιση και κάθε στρατιώτης είναι ο μοναδικός επιζών της προηγούμενης μονάδας του. Στην Ωμέγα επικεφαλής είναι ο Λοχίας Niner, RC-1309, που χαρακτηρίζεται ως σοβαρός και προστατευτικός με τους άλλους άνδρες. Ο Darman, RC-1136, είναι ειδικός στην κατεδάφιση, ερωτεύεται με την Jedi Etain Tur-Mukan, και κάνουν ένα παιδί. Ο Fi, RC-8015, είναι ο ελεύθερος σκοπευτής της ομάδας και ιατρός, και περιγράφεται ως φαινομενικά χαλαρός, αλλά προβληματισμένος με το ότι δεν μπορεί να ζήση μία κανονική ζωή. Ο Fi υποφέρει από τραυματισμό εγκεφάλου στο *True Colors* και κηρύσσεται (νομικά) νεκρός όταν πέφτει σε κώμα. Η ιατρική διαδικασία απαιτεί να υποβληθεί σε ευθανασία, αλλά μεταφέρεται στον Mandalore όπου τελικά αναρρώνει πλήρως. Ο Atin, RC-3222, είναι ο τεχνικός εμπειρογνώμονας της ομάδας και περιγράφεται ως ήσυχος αλλά κατα βάθος πεισματάρης. Ο Atin εκπαιδεύτηκε από τον Walon Vau, σε αντίθεση με τους άλλους, και αρχικά τρέφει ανρητικά συναισθήματα για αυτόν. Ο Corr, CT-5108/8843 αργότερα RC-5108/8843, εντάσσεται στην ομάδα μετά τον τραυματισμό του Fi. Ο Corr είναι ένας απλός στρατιώτης που χρησίμευσε ως εμπειρογνώμονας βομβών. Λόγω τραυματισμού, και τα δύο χέρια από τους αγκώνες κι κάτω είναι πρόσθετα.

#### Ο Αρχηγός Γκρέγκορ
Ο Αρχηγός Gregor, CC-5576-39, είναι πρώην καταδρομέας που υποφέρει από αμνησία και ζει στον απομακρυσμένο πλανήτη Abafar. Εισάγεται στο επεισόδιο "Missing in Action" της πέμπτης σεζόν, όπου μια αποστολή της Δημοκρατίας τον ανακαλύπτει να εργάζεται πλέον ως πλύστης πιάτων σε ένα εστιατόριο. Αποκαλύπτεται ότι έχασε την μνήμη του και την αίσθηση της ταυτότητάς του μετά από την πτώση ενός διαστημόπλοιου κατά την διάρκεια μιας καταστροφικής μάχης. Διασώθηκε από τον εργοδότη του στο εστιατόριο, ο οποίος κρύβει την αληθινή ταυτότητα του Gregor από αυτόν για να τον εμποδίσει να φύγει, αλλά ο Gregor καταφέρνει να ανακτήσει την αίσθηση του καθήκοντος και την πανοπλία του για να βοηθήσει τη Δημοκρατία. Ο Γκρέγκορ αποσπά την προσοχή των droids των Seperatists για να βοηθήσει την Δημοκρατία να δραπετεύσει και παρά την υπόσχεσή του να γυρίσει σπίτι, φαινομενικά σκοτώνεται σε έκρηξη. Εμφανίζεται αργότερα στην τηλεοπτική σειρά *Rebels*, που διαδραματίζεται δεκατέσσερα χρόνια μετά το *Η εκδίκηση των Σιθ*. Αποκαλύπτεται ότι έχει αφαιρέσει το τσιπ του, εμποδίζοντας τον να εκτελέσει την εντολή 66. Τώρα, ένας πολύ μεγάλος άνθρωπος λόγω της επιταχυνόμενης γήρανσης του, ζει στον πλανήτη χωματερή Seelos και κυνηγάει σκουληκό-μορφα πλάσματα γνωστά ως joopa με τον Captain Rex και τον Commander Wolffe. Κάποτε μετά τους Πολέμους των Κλώνων, υπέστη έναν εγκεφαλικό τραυματισμό, προκαλώντας του στιγμές παραφροσύνης. Όταν οι Spectres, μια ομάδα ανταρτών από τον πλανήτη Lothal, φτάνουν στον Seelos για να ζητήσουν βοήθεια, ο Gregor αρχικά αρνείται, αλλά τελικά τους βοηθά στην αντιμετώπιση μιας αυτοκρατορικής επίθεσης, αφού ο Wolffe άθελά του τους προδίδει στην Αυτοκρατορία. Αργότερα συμμετείχε σε μια τελική μάχη για την απελευθέρωση του Lothal από τον Αυτοκρατορικό έλεγχο, αλλά τραυματίστηκε θανάσιμα από έναν τεχνικό της Αυτοκρατορίας. Η στολή Κομμάντο του Gregor φέρει κίτρινα σημάδια και ένα ασπρόμαυρο σχέδιο ως καμουφλάζ και το κράνος του είναι διακοσμημένο με σημάδια που έχουν σχεδιαστεί σύμφωνα με τα σημάδια της μάσκας χόκεϋ του Gerry Cheevers.

### Αξιοσημείωτοι Διοικητές

#### Διοικητής Cody
Ο Διοικητής Cody, CC-2224, αρχηγός του Τάγματος της 212ης διμοιρίας υπό την διοίκηση του Jedi Στρατηγού Obi-Wan Kenobi. Εμφανίζεται για πρώτη φορά στο *[[Star Wars: Επεισόδιο III – Η Εκδίκηση των Σιθ|Επεισόδιο ΙΙΙ: Η εκδίκηση των Σιθ]]* κατά τη διάρκεια της μάχης του Utapau, βοηθώντας τον Obi-Wan ενάντια στον στρατηγό Grievous, στον πλανήτη Utapau . Είναι ο πρώτος Στρατιώτης Κλώνος που λαμβάνει την Εντολή 66 στις ταινίες διατάζοντας τους στρατιώτες του να πυροβολήσουν τον Obi-Wan και να εντοπίσουν το σώμα του αργότερα για να επιβεβαιώσουν τον θάνατο του. Ο Cody εμφανίζεται αργότερα στην ταινία ''The Clone Wars'' και στην ομώνυμη τηλεοπτική σειρά.

Ο Cody διακρίνεται από μια ουλή στην αριστερή πλευρά του προσώπου του. Η πανοπλία του φέρει πορτοκαλί σημάδια. Χαρακτηρίζεται ως ένας επιφυλακτικός αλλά «φυσικός και πρακτικός ηγέτης» του οποίου η «έντονη ικανότητα στρατηγικής, σε συνδυασμό με το άγριο στυλ μάχης του, κέρδισε τον σεβασμό των Jedi και των συναδέλφων κλώνων του». Παρατηρείται επίσης ότι τηρεί τις τυποποιημένες διαδικασίες και το πρωτόκολλο. Ο Cody είναι ιδιαίτερα πιστός στον Obi-Wan, και η σχέση τους χαρακτηρίζεται από μια αμοιβαία συντροφικότητα και εμπιστοσύνη, αν και αυτό δεν εμποδίζει τον Cody να προσπαθήσει να σκοτώσει τον Kenobi κατα την Εντολή 66. Ο Cody είναι επίσης φίλος του Captain Rex, έχοντας ολοκληρώσει πολλές αποστολές μαζί του.

#### Κυβερνήτης Gree
Ο κυβερνήτης Gree, CC-1004, είναι αρχηγός στο 41ο Σώμα των Ελίτ υπό τη διοίκηση της Jedi Στρατηγού Luminara Unduli. Εμφανίζεται για πρώτη φορά στο *Επεισόδιο ΙΙΙ: Η εκδίκηση των Σιθ* βοηθώντας τον Τζένταϊ Στρατηγό Γιόντα στον Kashyyyk. Σε προσπάθειά του να εκτελέσει την Εντολή 66 αποκεφαλίζεται από τον Yoda. Εμφανίζεται αργότερα στην πρώτη και τη δεύτερη σεζόν της τηλεοπτικής σειράς *The Clone Wars* που υπηρετεί κάτω από την Luminara. Ο Gree διακρίνεται από τα βαμμένα κόκκινα μαλλιά του, ξυρισμένα σε 2 παράλληλες ρίγες και τα βαμμένα κόκκινα φρύδια του που ταιριάζουν με τα μαλλιά του. Η πανοπλία του φέρει πράσινα σημάδια, και εμφανίζεται με πράσινη στολή καμουφλάζ στο Επεισόδιο ΙΙΙ: Η εκδίκιση των Σιθ.

#### Διοικητής Bly
Ο διοικητής Bly, CC-5052, υπηρετεί στο 327ο Σώμα των Αστέρων υπό τη διοίκηση της Jedi Στρατηγού Aayla Secura. Εμφανίζεται για πρώτη φορά στο *Επεισόδιο ΙΙΙ: Η εκδίκηση των Σίθ*, όπου αυτός και οι άντρες του εκτελούν την εντολή 66 και πυροβολούν την Aayla στην πλάτη, σκοτώνοντας την. Εμφανίζεται αργότερα στην πρώτη σεζόν της τηλεοπτικής σειράς *The Clone Wars* στο πλευρό της Aayla. Ο Bly διακρίνεται από τα ξυρισμένα μαλλιά του και τα κίτρινα ορθογώνια τατουάζ στα μάγουλά του. Η πανοπλία του φέρει κίτρινα σημάδια και φέρει μια καφέ επωμίδα στον αριστερό του ώμο και κιάλια προσκολλημένα στο κράνος του. Είναι γνωστός ως αξιόπιστος στρατιώτης που εκτιμά πολύ την επιτυχία μίας αποστολής και έχει μια "στενά επαγγελματική σχέση" με την Aayla και σέβεται την αφοσίωσή της στην επίτευξη των στόχων της.

#### Ο διοικητής Wolffe
Ο διοικητής Wolffe, CC-3636, οδηγεί το 104ο τάγμα υπό την διοίκηση του Jedi Στρατηγού Plo Koon. Παρουσιάζεται στο επεισόδιο "Rising Malevolence" της πρώτης σεζόν του *The Clone Wars*. Είναι ο Ύπαρχος του πλοίου *Triumphant,* όταν καταστρέφεται από τον στρατηγό Grievous και είναι ένας από τους τρεις κλώνους που επιβιώνουν. Στη συνέχεια, εμφανίζεται με νέο σχεδιασμό και οδηγεί στο πεδίο της μάχης μια σκληρή μονάδα που ονομάζεται Wolfpack. Εμφανίζεται αργότερα και στην τηλεοπτική σειρά *Rebels.* Ο Wolffe αποκαλύπτεται ότι έχει αφαιρέσει το τσιπ του με αποτέλεσμα να μην υπακούσει την Εντολή 66. Τώρα, ένας πολύ μεγάλος άνθρωπος λόγω της επιταχυνόμενης γήρανσης του, ζει στον πλανήτη Seelos και κυνηγάει Joopa με τον Rex και τον Gregor. Όταν αναζητούνται από τους κύριους ήρωες των ανταρτών, ο Wolffe αμφιβάλλει για τα κίνητρά τους και έρχεται σε επαφή με την Αυτοκρατορία για να προστατεύσει τον εαυτό του, τον Rex και τον Gregor. Ο Rex τον πείθει ότι μπορούν να εμπιστευτούν τους επαναστάτες και ο Wolffe μετανιώνει για τις πράξεις του. Στη συνέχεια, ανατρέπει μια εισερχόμενη επίθεση από την αυτοκρατορία για να σώσει τους αντάρτες, και αργότερα τους βοηθά να απελευθερώσουν τον πλανήτη τους από την αυτοκρατορική κατοχή μια για πάντα.

Ο Wolffe διακρίνεται από μια ουλή που ξεκινάει από το πάνω και καταλήγει στο κάτω μέρος του ματιού του και από ένα ασημί ρομποτικό εμφύτευμα ματιού. Η πανοπλία του είναι διακοσμημένη με μια γκρι στυλιζαρισμένη σιλουέτα ενός λύκου. Χαρακτηρίζεται ως λεπτομεριακός και πως έχει «μια αίσθηση στρατηγικής ανώτερη από εκείνη των περισσότερων αξιωματικών των κλώνων, καθιστώντας εξαιρετικά αποτελεσματικό». Είναι ανυπόμονος με τις αποστολές που τον στέλνουν μακριά από το πεδίο της μάχης και εκνευρίζεται εύκολα με το droid πρωτοκόλλου C-3PO.

## Αποδοχή
Ο Graeme McMillan του *The Hollywood Reporter* αισθάνθηκε ότι η απόφαση να κάνουν έναν στρατό κλώνων είναι το να "κάνουν λιγότερο σκληρό τον μύθο του Star Wars" αν και το άρθρο αργότερα διορθώθηκε προσθέτοντας ότι δεν είναι όλοι οι στρατιώτες στο franchise κλώνοι. Σημειώνοντας ότι οι ταινίες δεν καθορίζουν ποτέ ότι οι στρατιώτες κλώνοι αντικαθίστανται από κανονικούς στρατιώτες στην αρχική τριλογία, πίστευε ότι η ιδέα των στρατιωτών που δημιουργούνται αποκλειστικά για τον πόλεμο και δεν είναι παρά μηχανές "απολυμαίνει τον πόλεμο του franchise". Εξέδωσε την απόφαση του *[[Star Wars: Η Δύναμη Ξυπνάει|The Force Awakens]]* να απομακρύνει την ιδέα των κλώνων ως σωστή, φέρνοντας έτσι "ηθική πολυπλοκότητα" στη σύγκρουση της ταινίας. 

## Δείτε επίσης

* ''Star Wars: The Clone Wars'' (τηλεοπτική σειρά, 2008)
* ''Star Wars: Ο Πόλεμος των κλώνων''

## Αναφορές

### Παραπομπές

### Εξωτερικοί σύνδεσμοι

*
*

## Εξωτερικοί σύνδεσμοι

* Clone troopers στο Wookieepedia, στο Databank του *StarWars.com*

Κατηγορία:Star Wars (χαρακτήρες)